PLANINSKO DRUŠTVO CELJE MATICA                                                                       Celje,  20. 8. 2010

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

                                                                  KRALJICA KARNSKIH ALP 

CIMA DEI PRETI,  2706 m, 

OD PETKA POPOLDNE DO SOBOTE,  27. in 28. AVGUSTA 2010 

MED REKO ZILO IN FURLANSKO RAVNICO 

PA MED JULIJCI IN DOLOMITI SO SE UGNEZDILE KARNSKE ALPE. 

K ZILI SE OZIRATA NJIHOV VIŠINSKI PRVAK COGLIANS IN LJUBKA PERALBA, 

NAD FURLANSKO RAVNICO SE DVIGA PONOSNI COL NUDO, 

JULIJCEM KAŽEJO KARNIJCI DIVJI ZOB ZUC DAL BORA, 

DOLOMITOM ONSTRAN REKE PIAVE PA SE PREDSTAVLJAJO 

Z VELIČASTNIM DURANNOM IN KRALJICO CIMO DEI PRETI. 

NA SLEDNJO VAS SKUPAJ S Petrom Pasarjem VABIMO NA MALCE NAPORNEJŠI VZPON. 

IZPRED NOVEGA GRADBIŠČA OB LJUBLJANSKI CESTI V CELJU 

SE ODPRAVIMO Z NAROČENIM AVTOBUSOM V PETEK POPOLDNE OB DVEH, 14:00. 

Z RAZDRTEGA, 575 m, SE PO HITRI CESTI SPUSTIMO ČEZ REBRNICE V VIPAVSKO DOLINO. 

ONSTRAN MEJNEGA PREHODA VRTOJBE, 72 m, 

DOSEŽEMO PRI VILLESSEJU AVTOBOBILSKO CESTO A4, 

A ŽE PRI PALMANOVI ZAVIJEMO NA CESTO A23 IN Z NJE V VIDMU KRENEMO NA CESTO 464. 

SLEDNJA SKOZI MESTO MOZAIKOV SPILIMBERGO, 132 m, OB PRODIŠČU TILMENTA 

PRIPELJE V STARO IN LEPO UREJENO MESTO MANIAGO, 314 m, OB VZNOŽJU KARNSKIH ALP. 

CESTA PROTI ZAHODU PO DOLINI REČICE CELLINE NAS PRIPELJE V CIMOLAIS, 651 m, 

KJER S SEVERA VANJO PRITEČE CIMOLIANA. 

POPOLDANSKO VOŽNJO SKLENEMO PO 14 km 

NA KONCU PRELEPE DOLINE CIMOLIANE NA PARKIRIŠČU PIAN MELUZZO, 1163 m. 

OD TAM JE ČETRT URE DO KOČE RIFUGIO PORDENONE, 1249 m, KJER PRENOČIMO. 

NASLEDNJE JUTRO SE PO DOLINI VRNEMO okoli 10 km DO PONTE COMPOL, 728 m. 

PRI MOSTU ČEZ HUDOURNIŠKI POTOK JE ZAČETEK POTI 374 NA PLANINO LODINO, 

KAMOR PA NE PRISPEMO, KER SE NA RAZPOTJU, 1035 m, 

V DESNO ODCEPI STEZA 358, KI POSTANE ŽE PO PRVEM PREČENJU GRAPE IZREDNO STRMA.

PO 3 urah IN POL SE NAPOSLED ODDAHNEMO PRED BIVAKOM PAOLA GRESELINA, 1920 m, 

KI STOJI NA RAJSKIH PAŠNIKIH IZ LETA V LETO VEČJEGA TROPA KOZOROGOV. 

PRI ISKANJU NADALJNJE POTI NAM okoli 2 uri IN POL LE ŠE MOŽICI POMAGAJO 

IZBIRATI PRAVE STEČINE PROTI VRHU KARNSKE KRALJICE CIME DEI PRETI, 2706 m. 

SESTOPIMO PO POTI VZPONA. DRUGE SMERI NISO NIČ LAŽJE NITI KRAJŠE. 

NOBENA RAZLIČICA SE NE MORE OGNITI MESTOM DRUGE TEŽAVNOSTNE STOPNJE. 

POSLOVIMO SE OD DOMAČIH KOZOROGOV PRI BIVAKU GRESELIN, 1920 m. 

ZDRSA IN PADCA MED LAHKIM A STRMIM SESTOPOM SI NE SMEMO PRIVOŠČITI! 

ODDAHNEMO IN POŠTENO OSVEŽIMO SE 

ŠELE V TOLMUNU POD SLAPOM OB PREČENJU ZADNJE GRAPE. 

VES SESTOP DO CESTE PRI MOSTU COMPOL, 728 m, NAM JE NEMARA VZEL KAKŠNIH 5 ur. 

PO KRAJŠEM POSTANKU V CIMOLAISU SE PO ISTIH CESTAH SREDI NOČI VRNEMO DOMOV. 

S SEBOJ VZEMIMO ČELADO, PLEZALNI PAS, POMOŽNO VRVICO IN VPONKO. 

KER PRENOČIMO V KOČI PORDENONE, 

NE POZABIMO DOMA PLANINSKE IZKAZNICE NITI SVOJE POSTELJNE VREČE! 

PRIJAVIMO SE V DRUŠTVENI PISARNI NA STANETOVI 20. 

PRISPEVEK ZA PREVOZ ZNAŠA 50,00 evrov. 

PA USPEŠEN VZPON!

Tone Primožič

